google/wiki40b huggingface dataset:
Sulop

Sulop er en kommune i provinsen Davao del Sur på Filippinene. Under folketellingen i 2000 kom man til et befolkningstall på 27 340  i 5 800 husstander.
Roger Arve Vigulf

Virke

Roger Arve Vigulf har bachelor som klarinettist fra Østlandets musikkonservatorium under professor Richard Kjelstrup. Han har også studert kammermusikk hos Leif Jørgensen og hos Lee Morgan i København med reisestipend fra Fond for utøvende kunstnere.
Vigulf har urfremført nærmere 100 verker, blant annet av Hegdal,Nordensten,Lønner, Lang, Martinaitis, Balakauskas, Hundsnes . Han har vært solist med flere norske og europeiske kammer- og symfoniorkestere.
Siden høsten 1996 har han også jobbet som komponist. Hans verker har vært fremført i Litauen(Lithuania National Philharmonic Hall), Norge(Gamle Logen), Nederland(Rotterdam musikkonservatorium), Los Angeles(Calstate University ), Irland(Omagh), England(Sheffield). Han har mottatt bestillingsverk fra MISK, Kattas Figurteater, Disobedient International Chamber Music Festival, Kristiansund Sinfonietta, Tyrunevu Festival, Chordos Quartet, Herrekvartett(Forsvarets Stabsmusikkorps), NyMusikk Vestfold og Ålesund strykekvartett.Vigulf er musiker i TRIONensemble, musiker og kunstnerisk leder i Ensemble Kammer-Klang, musiker i Disobedient Ensemble i Litauen og medlem i NyMusikk Vestfold.  
Vigulf ble i 2006 tildelt Vestfold fylkeskommunes kulturstipend, Norsk Komponistforenings Ærkjennelsesstipend og Norsk Tonekunstnersamfunds reisestipend. Vigulf er medlem av Gramart, Tono og Norsk Komponistforening. Han har forlagskontrakt som komponist med Norsk Musikkforlag A/S fra 2018. I 2013 mottok han Statens arbeidsstipend for kunstnere.
Eppur si muove

Men den beveger seg likevel (italiensk: Eppur si muove) er en frase som angivelig ble ytret av Galileo Galilei idet den kirkelige domstol i 1633 skal ha tvunget ham til å avsverge sine teser at jorden kretser rundt solen og ikke omvendt. Det finnes imidlertid ikke noe belegg for at han skal ha uttalt ordene.

Kildesituasjonen

Den tidligste biografi om Galileo, skrevet av hans disippel Vincenzo Viviani i 1655–1656, nevner ikke denne setning, og beskrivelsr av rettssaken heller ikke. Noen forfattere mener at det ville ha vært uklokt av Galileo å ha sagt noe slikt; han hadde å gjøre med den romerske inkvisisjon.
I 1911 ble ordene E pur si muove funnet på et spansk maleri som nettopp var blitt anskaffet av en kunssamler Jules van Belle, fra Roeselare i Belgia. Dette maleriet ble ferdigstilt innen ett til to år etter Galileos død, ettersom det er datert 1643 eller 1645 (det siste tallet er uklart). Maleriet er ikke historisk korrekt, idet det viser Galileo i et fangehull, men kan vise at en variant av Eppur si muove-anekdoten var kjewnt kort etter hans død.
Opplysningen har tidligst blitt fremført skriftlih i 1757 i historieskriveren Giuseppe Barettis The Italian Library.
Det mangler imidlertid ikke på akademikere som mener at han skal ha ytret ordene da han under sin husarrest ble overført fra påpassing ved erkebiskop Ascanio Piccolomini til noen som var mindre positiv til hans idéer.
I dag benyttes frasen blant annet for å forsøke å overbevise noen at man har rett uansett hva den andre påstår.
Ruter (kortspill)

Ruter (♦) er en av de fire fargene i en vanlig kortstokk. De tre andre er; spar (♠), hjerter (♥) og kløver (♣). Det finnes tretten spillkort med ruter, en av hver valør, i en kortstokk. Ruter er en av minorfargene i bridge sammen med kløver.

Historie

Kortsymbolet «ruter» forekommer bare på franske kortstokker – og opphavet til dette har vært svært omdiskutert.
I Frankrike begynte en å masseprodusere kortstokker ved hjelp av tresnitt på slutten av 1400-tallet – og de mest kjente produksjonsstedene var byene Rouen og Lyon. Lyon var også kjent for sin produksjon, og eksport, av røde, rombeformede gulvfliser av teglsten – og det er ikke usannsynlig at kortsymbolet «ruter» rett og slett forestiller en slik gulvflis. Det franske ordet for ruter er «carreux» (rute, liten firkant) – og det kan også bety «gulvflis, teglstensplate».
Dette støttes av det islandske ordet for «ruter» – for det er nemlig «tigull» «tegl, teglsten; rombeformet gulvplate av tegl»! Island begynte å importere franske kortstokker allerede på begynnelsen av 1500-tallet (første sikre belegg er fra 1521) – og når de oversatte det franske ordet «carreux» med «tigull» så kunne jo dette skyldes at tolkningen av denne figuren på denne tiden fortsatt var alment kjent.
Franske kortstokker må også ha vært tidlig i bruk i Norge – for i sin dagbok fra Bergen (den 29. november 1565) omtaler Absalon Pederssøn en upopulær og usympatisk skotsk slakter, med navnet Gilbert, som «en gildt [gjeldet] knecht aff ruder».
På norsk ble det franske ordet «carreux» direkte oversatt til ruter. Men i engelsk og spansk har en oppfattet denne figuren som en diamant (engelsk «diamonds» – spansk «diamantes»).
Karaffel

Karaffel er en flaskelignende beholder til skjenking av vin, brennevin, vann eller saft. Ordet kommer fra persisk «qarâbah». Karafler er oftest laget av glass, men betegnelsen brukes også om tilsvarende kar av keramikk og plast. Karafler er gjerne dekorert. I Norge har karafler av glass vært laget på glassverkene på Nøstetangen, Hurdal, Gjøvik, Hadeland og Magnor. Vår tids designere lager fortsatt nye former. I dag lages også karafler i plast.
Bjørge stavkirke

Bjørge kirke var en stavkirke ved gården Bjørge (gnr. 236) i Gran kommune, Oppland fylke.
Kirken er omtalt i forbindelse med jordskifter i middelalderen, og ifølge et dokument fra 1341 var den i sin tid sognekirke. I 1570-årene var kirkens jordegods lagt under Nikolaikirken, og inventaret var overført til Hamar domkirke. I Jens Nilssøns visitasskildring fra 1590-årene omtales kirken blant «De kircker, som icke giøris tieniste vdi». Kallsboken fra 1732 omtaler kirken som en trekirke, og sorenskriver Wisløff sier mer konkret i sin redegjørelse fra 1743 at den var av reisverk (altså stavkirke) og hadde hatt et senere påsatt, spisst tårn, men at den var falt sammen.
Muswell Hillbillies

Muswell Hillbillies er et album av den engelske rockegruppa The Kinks, utgitt i november 1971. Albumet er oppkalt etter Muswell Hill-kvarteret i Nord-London, hvor  bandets leder Ray Davies og hans bror Dave vokste opp.
Ryuji Nagata

Karriere

Ryuji Nagata startet sin profesjonelle karriere i Sanfrecce Hiroshima i 1990. Han har også spilt for Oita Trinity.
Windows Live

Windows Live er en samlebetegnelse for en gruppe av tjenester fra Microsoft hvorav noen fortsatt er under utvikling og andre var tjenester som tidligere gikk under MSN-navnet. Windows Live ble lansert i 2006, og representerte da Microsofts forsøk på å konkurrere med hurtigvoksende tilbud fra konkurrenter som Google (med bl.a. Gmail) og andre. Et flertall av tjenestene er tilgjengelig ved hjelp av en nettleser, og de data som trengs for å kjøre dem (med de data som brukeren må gi til tjenesten) er lagret på en ekstern server istedenfor på brukerens egen datamaskin. Denne typen av tjenester eller programvare er tenkt av mange, inkludert Microsoft og Google, som framtiden for databruk ettersom både tjenestene og brukerdata således er tilgjengelig overalt uten at egen programvare er installert.
Tjenester som etterhvert fikk navngivingen Windows Live inkluderer Windows Live Mail, Windows Live Favorites, Windows Live OneCare, Windows Live Messenger, Windows Live Search (direkte konkurrent til Google Søk, senere navngitt Bing), Windows Live Alerts, Windows Live Local, Windows Live Essentials og Windows Live ID. Mange av de tidligere MSN-tjenestene ble erstattet av tilsvarende Windows Live-tjenester, noe som markerte et skifte fra «Microsoft Network»-navnet (MSN) til en onlinetjeneste som var tettere knyttet til Windows-operativsystemet.
I 2012 varslet Microsoft at de vil fase ut bruken av begrepet «Windows Live». Windows Live-sjef i Microsoft, Chris Jones, begrunnet utfasingen i et blogginnlegg med at «Vi brukte Windows Live til å referere til programvare for pc-en din (Windows Live Essentials), en samling webbaserte tjenester (Hotmail, SkyDrive og Messenger), ditt kontoforhold til Microsoft (Windows Live ID) og en rekke andre tilbud. Dette har skapt økt kompleksitet og forvirring blant kundene.» 2

Nye navnebegrep

Hotmail ble erstattet av den nye eposttjenesten Outlook.com den 3. april 2013.
Live Messenger smeltet sammen med Skype i april 2013.
Bigbang

Historie

Bigbang ble startet i 1992 av Øystein Greni, Christer Engen og Erik Tresselt. Den første plata, Waxed ble gitt ut i 1995 på Grenis eget plateselskap, Grandsport Records. I 1997 ble singelen «How Do You Do» gitt ut på 7" vinyl, også denne på Grandsport. Singelen ble gitt ut i fire ulike farger: Sort, gul, grønn og rød.
I 1998 solgte Greni Vespaen sin for å finansiere innspillingen av plata Electric Psalmbook. Også dette ble gitt ut på eget plateselskap, ettersom ingen andre plateselskaper var interessert. På denne tiden var det mye turbulens innad i bandet, og de var i praksis oppløst da de spilte på by:Larm vinteren 1999. Til deres store overraskelse ble de svært godt mottatt, og flere plateselskaper meldte sin interesse. De endte med å signere en platekontrakt med Warner, og Electric Psalmbook ble gitt ut på nytt samme høst. 
14. februar 2000 ble EPen Girl in Oslo gitt ut, og kun fem dager senere ble en internasjonal utgave sluppet i Tyskland, Sveits og Østerrike. Denne hadde en annen sangliste, med en blanding av spor fra EP-ene Girl in Oslo og New Glow, som ble utgitt i juni 2000. I august samme år utkom langspilleren Clouds Rolling By i august. Albumet ble gitt ut både på CD og LP, hvorav LP-utgaven ble presset i kun 500 eksemplarer. 
I juni 2001 ble EP-en Smiling For gitt ut, den første innspillingen de gjorde i sitt eget studio. Deres fjerde album, Frontside Rock'n'Roll, ble gitt ut i mai 2002. Tittelkuttet er skrevet til to av Grenis venner som begge døde under tragiske omstendigheter ikke lenge før plata ble gitt ut. I juni 2002 ble albumet Waxed re-utgitt på Warner. 
Vinteren 2003 turnerte Bigbang i Norge. De holdt to konserter de fleste stedene de spilte: en akustisk og en elektrisk. Alle konsertene ble tatt opp, og de beste sangene ble gitt ut på det doble livealbumet Radio Radio TV Sleep i august 2003. Senere samme år ga de ut en DVD hvor hoveddelen bestod av opptak fra turneen.
Etter utgivelsen av Radio Radio TV Sleep var bandet ferdig med sin kontrakt hos Warner, og Øystein Greni valgte å fortsette på sitt eget Grandsport Records i stedet. Plata Poetic Terrorism ble gitt ut 14. april 2005, og tok Bigbangs suksess til nye høyder. To år senere var bandet tilbake hos Warner med albumet Too Much Yang. Albumet ble spilt inn i blant annet det legendariske platestudioet Capitol.

Diskografi

Etter årstall står høyeste plassering på VG-lista.
Binchuan

Binchuan (kinesisk: 宾川县; pinyin: Bīnchuān Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 321 000 innbyggere i 1999.

Kulturminner

Det neolittiske funnstedet i landsbyen Baiyangcun (Baiyang cun yizhi, 白羊村遗址) og Konfuciustempelet samt Wutempelet i Zhoucheng (Zhoucheng Wenmiao he Wumiao, 州城文庙和武庙), sistnevnte viet til Guan Yu og Yue Fei, ble i 2006 tilføyd på Folkerepublikken Kinas liste over kulturminner.
Cayugaene

Cayugaene er en irokesisk stamme med tradisjonelt hjemsted i det nordøstlige USA, fortrinnsvis i delstaten New York. Cayugaene var blant de fem (senere seks) irokesiske indianerstammer som sammen utgjorde irokeserføderasjonen som ble dannet i 1142.
Deres opprinnelige bosettingsområde var mellom seneca- og onondaga-stammenes.
I 1776 var det 1200 medlemmer av cayugaene. Ved utbruddet av den amerikanske uavhengighetskrig allierte mange av cayugaene seg med britene og dro til Canada. De gjenværende ble opptatt som medlemmer av andre stammer i irokeserforbundet. Skjønt grupper av cayuga og seneca som flyttet til Ohiodalen smeltet sammen til et nytt folk, mingos.
Cayugane bor nå hovedsakelig på Six Nations-reservatet i Ontario i Canada. Andre har flyttet tilbake til New York, hvor satte i gang med å oppkjøpe land i sitt opprinnelige område ved Cayuga Lake. Den senere cayuga-seneca-stamme, mingoene, finner man dels i Oklahoma. De to USA-grupperinger omfatter 4699 personer (2011)
Mayra Andrade

Bakgrunn

Andrade ble født Cuba av foreldre fra Kapp Verde og familien flyttet til Kapp Verde få dager etter fødselsen. Hun bodde de første årene av livet på Kapp Verde, men fordi faren var diplomat fulgte hun med familien til mange forskjellig land mens hun var barn. Hun bodde blant annet i Senegal, Angola, og Tyskland. men tilbragte et par måneder hvert år på Kapp Verdes Santiago. Andrade flyttet til Paris i 2002. Andrade er flerspråklig, men hun synger mest på Kapp Verdes kreolspråk. Hun har selv sagt at hun ble inspirert av den brasilianske musikeren Caetano Veloso.

Karriere

Andrade begynte å opptre som tenåring. Hun tok sangundervisning i Paris da hun var 17 år. På den tiden møtte hun komponisten Orlando Pantera og innledet samarbeid med ham. Andrade begynte etter hvert å opptre i portugisisk språklige områder som Kapp Verde og Lisboa.
Hun medvirket på Oslo World Music Festival i 2013.

Priser

I 2001 (16 år gammel) fikk hun prisen for beste sangskribent under Jeux de la Francophonie.
Andrade fikk «Preis der Deutschen Schallplattenkritik» (tyske plateanmelderes pris) for albumet Navega i 2007 og for Stória, stória... i 2009. Hun fikk også «Newcomer award» i BBC Radio 3 Awards for World Music (2008).
Tavini Huiraatira

Tavini Huiraatira er et politisk parti i Fransk Polynesia. Det er tilhenger av selvstendighet for Fransk Polynesia. Partiet ledes av Oscar Temaru.
Partiet ble grunnlagt som Front de libération de la Polynésie i 1975. Det ledes siden starten av Oscar Temaru. Partiet markerte seg som tilhenger av uavhengighet og som motstander av atomprøvesprengingene Frankrike gjennomførte i Fransk Polynesia. Partiet skiftet i 1982 navn til Tavini Huiraatira no Te Ao Maohi, gjerne forkortet til Tavini Huiraatira. Navnet betyr «det polynesiske folks tjener».
Foran valget til Fransk Polynesias forsamling i 2004 gikk Tavini Huiraatira sammen med andre opposisjonspartier og dannet alliansen Union pour la démocratie med Temaru som frontfigur. Denne alliansen har brakt Tavini Huiraatira og Temaru til regjeringsmakten flere ganger. Først fra juni til oktober 2004, så fra mars 2005 til desember 2006, igjen fra september 2007 til februar 2008, så fra februar til november 2009 og igjen fra april 2011 til mai 2013.
Lillehammer Filmklubb

Lillehammer Filmklubb er en studentdrevet filmklubb som drives i Lillehammer. Klubben er en av Norges eldste og startet opp i 1962. Etter periodevis inaktivitet gjennom årene startet klubben opp igjen høsten 2010, og har nå faste visninger annenhver uke ved Lillehammer kino og Fabrikken (Lillehammer), i tillegg til å arrangere større spesielle arrangementer. Filmklubben mottar støtte fra studentutvalget ved Høgskolen i Lillehammer, Lillehammer Studentsamfunn og ligger under Norsk filmklubbforbund. Filmklubben har blant annet hatt samarbeid med Kulturutvalget i Lillehammer, Kulturnatt Lillehammer og Norsk Litteraturfestival, og ble kåret til Årets filmklubb 2015 av Norsk Filmklubbforbund. Fra 2015 har filmklubben også vært med på å arrangere Den norske studentfilmfestivalen i samarbeid med Amandusfestivalen,
National Medal of Science

National Medal of Science er en medalje for forskningsinnsats innstiftet av Kongressen i USA 25. august 1959. Den ble første gang utdelt i 1962. National Medal of Science tildeles av USAs president etter innstilling fra en sakkyndig komite. Utmerkelsen administreres av National Science Foundation. Opprinnelig ble medaljen tildelt for innsats i fysikk, biologi, matematikk og ingeniørvitenskap. Senere er også psykologi og samfunnsvitenskap kommet med.

Insignier

National Medal of Science består av en bronsemedalje med diameter på 83 mm. På avers viser den en knelende mann som holder et krystall i den ene hånden og skriver en ligning i sanden med den andre. Mannen befinner seg på en strand med bølger bak og har en stjerne over hodet. Innskriften «NATIONAL MEDAL OF SCIENCE» står i en bue langs kanten i øvre del av medaljen.
Medaljen er opphengt i et bånd i fargene rødt, hvitt og blått. Den er til å bære om halsen.

Tildeling

Det kan maksimalt foretas 20 tildelinger hvert år. Mottagerne må være statsborgere i USA. Per oktober 2012 var medaljen tildelt 468 forskere.
Tabell

En tabell er en oversiktlig presentasjon av fakta, ofte inndelt i rader og spalter, og ofte med tittelrader. Vanligvis består tabeller av beskrivende fakta som kan uttrykkes i tall eller tekst.

Historie

Tabeller har lenge vært et redskap i regnskap og beregningsorientert arbeid, for eksempel leirtavler fra Sumer rundt år 2000 f.Kr. ved multiplikasjon og inverterte tall. Disse ble brukt fordi det var lettere å multiplisere med inverterte tall enn divisjon med et tall, og resultatet er det samme. Da bank, handel, skipsfart, folketellinger og naturvitenskaper som astronomi ble utviklet, økte behovet for matematiske tabeller (oppslagstabell).
Den skotske matematikaren John Napier publiserte i 1614 den første kjente logaritmetabell. Ved hjelp av slike tabeller kan multiplikasjon erstattes av addisjon, noe som kan gjøre beregningene mye enklere.
Den engelske matematikaren og oppfinneren Charles Babbage utviklet i 1822 ein prototype av sin differansemaskin, denne var utstyrt for utskrift av tabeller. Hensikten var å produsere sjøkart ved beregning av polynomer ved hjelp av differansemetoden.
Innen folketelling utviklet det seg tidlig på 1600-tallet ein forløper til relasjonsdatabasen, der en rekke tabellar er tilknyttet kryssreferanser eller indeks, for eksempel fødselsbok, dødsbok, husoversikter og kirkebøker. På den måten kan en følge et individ og en familie gjennom forskjellige tider og steder, og etablere familietre og stamtavler.
Ravelin

Ravelin er et trekantet utenverk foran en festning med bastioner. Ravelinen har to voller eller murer i vinkel vendt utover, og er åpne på siden som vender mot festningen. Den ligger ofte foran en kurtine, det rette stykket av festningsmuren mellom to bastioner. Raveliner ligger ofte i vollgraven som omgir hovedfestningen.
Ravelinene er lavere enn hovedfestningens voller eller murer, slik at det defra kan skytes over dem mot angripere. Deres åpne innside gjør at angriperen ikke kan beskytte seg inne i en erobret ravelin.
Fredrikstad festning, som omgir Gamlebyen, er en klassisk bastionfestning med tre hele og to halve bastioner, og med raveliner mellom bastionene.
Michael Ritchie

Karriere

Ritchie regidebuterte i 1952 med en episode av TV-serien Omnibus. Etter 17 år med TV debuterte han i 1969 som filmregissør med Downhill Racer, med Robert Redford og Gene Hackman i hovedrollene. På 1970-tallet fulgte filmer som blant annet The Candidate (1972) og Bjørnegjengen (1976). I 1980 lagde han actionthrilleren Dødens farvann. I 1985 fikk han et stort kommersielt gjennombrudd med krimkomedien Fletch og dens oppfølger Fletch lever, fra 1989 (begge med Chevy Chase i hovedrollen). Han hadde på samme tid også en viss suksess med komedien Den utvalgte, med Eddie Murphy i hovedrollen.

Han hadde mindre suksess på 1990-tallet, og familiefilmen A Simple Wish, fra 1997, ble hans siste spillefilm. I 1999 hadde han regien på to episoder av den am. TV-serien Beggars and Choosers, som også ble hans siste regioppdrag.
Han var prdusent for The Bad News Bears Go to Japan, som var den tredje filmen om Bjørnegjengen.
Ritchie døde av prostatakreft i 2001 (62 år). Han var gift og hadde fem barn.

Priser

I 1994 vant han en DGA Award ved Directors Guild of America for TV-filmen The Positively True Adventures of the Alleged Texas Cheerleader-Murdering Mom (1993). Han ble i 1993 nominert til en Emmy for samme film.
Queshan

Queshan (kinesisk: 确山县; pinyin: Quèshān Xiàn) er et fylke i provinsen Henan i Folkerepublikken Kina. Det ligger under byprefekturet Zhumadian.
Befolkningen var i 1999 på 586 184.

Kulturminner

Det tidligere sete for Zhongyuan-byrået for Det kinesiske kommunistiske partis sentralkomite (Zhong-Gong Zhongyang Zhongyuan ju juzhi, 中共中央中原局旧址) årene 1938/39 ble i 1988 oppført på Folkerepublikken Kinas liste over kulturminner.

Administrative enheter

Storkommunene Panlong (盘龙镇; Zhugou (竹沟镇); Rendian (任店镇); Xin'an (新安店镇); Liuzhuang (留庄镇); Liudian (刘店镇); Yifeng (蚁蜂镇);
Kommunene Sanlihe (三里河乡); Shigunhe (石滚河乡); Wagang (瓦岗乡); Lixindian (李新店乡); Shuanghe (双河乡); Puhuisi (普会寺乡).

Samferdsel

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
US Open 1992 (tennis)

US Open 1992. US Open er en Grand Slam-turnering i tennis. US Open i 1992 ble arrangert i perioden 31. august til 13. september i Flushing Meadows i bydelen Queens i New York. Stefan Edberg beseiret Pete Sampras i herrefinalen i single og Monica Seles vant damefinalen over Arantxa Sánchez Vicario.
Amara eurynota

Utbredelse

Amara eurynota finnes i Europa, Nord-Afrika, Nord-Amerika og Asia. Finnes i Norge, og regnes ikke som sjelden.

Utseende

Amara eurynota er 9,5-12,5 mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår, men de har et stort porepunkt i framkanten, mellom den korte scuttelarrillen og sømmen. Dekkvingenes riller er like fine (tydelige) helt bak til spissen, rillenes mellomrom er flate. Antennene er mørke, men de første leddene (rotleddene) er mer lyse. Beina er ensfarget, lyse, men med en mørkere flekk midt på låret (femora).

Levevis

Amara eurynota lever på åpne områder, ofte med lite vegetasjon, som åpne plasser og i åkerlandskap. Larvene og de voksne (imago) lever som plantespisere.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Nur (fylke)

Nur (persisk: شهرستان نور‎) er et fylke i provinsen Mazandaran i Iran. Hovedstaden er Nur. Fra målingen i 2006 var fylkets befolkning 104 807, i 27 699 familier. Fylket er delt i tre distrikter: det sentrale distriktet, Baladeh-distriktet og Chamestan-distriktet. Fylket har fem byer: Nur, Baladeh, Chamestan, Royan og Izadshahr.
Kirke og kultur

Tidligere redaksjonsmedlemmer

Inge Lønning (redaktør), Dag Kullerud (redaktør), Oddbjørn Leirvik (vitenskapelig redaktør), Kjetil Hafstad, Rolv Nøtvik Jakobsen, Mette Elisabeth Nergård, Kristin Gunleiksrud Raaum, Petter Skippervold og Inger Vederhus. Redaksjonssekretær Runa Torp Vivé.
Negerarbeid

Negerarbeid er et uttrykk for dårlig ansett, slitsomt, lite respektert arbeid som gjøres med ulyst. 
Bruken av ordet negerarbeid i et firmanavn vakte debatt i mediene i 2005, fordi SOS Rasisme mente det spilte på rasisme. Firmanavnet ble som følge av debatten endret ved at ordet negerarbeid ble utelatt.
American Beauty (album)

American Beauty er et musikkalbum av den amerikanske rockgruppa The Grateful Dead – gruppas femte. Albumet ble innspilt i august og september 1970, og utgitt i november samme år.
Gruppa begynte innspillinga av American Beauty bare noen måneder etter utgivelsen av Workingman's Dead. Begge album var høyst nyskapende for sin tid, med sin sammensmeltning av bluegrass, rock'n roll, folkrock og countrymusikk.